jkorsvik/nowiki_second_scrape_merged huggingface dataset:
Offshore

For den norske TV-serien, se Offshore (TV-serie)Utaskjærs vil si å befinne seg til havs. Begrepet er også kjent ved det engelske navnet offshore og er ofte brukt i tilknytning til oljerelatert virksomhet til havs. Sistnevnte begrep er tatt opp i norsk språk med tilsvarende betydning, men om Norsk språkråd anbefaler det norske alternativet utaskjærs.


== Bruk ==
Offshore finner vi ofte i sammensetninger, eksempel:

Offshore-teknologi (teknologi for oljeindustrien)
Offshore-ansatte (ansatte i oljeindustrien som arbeider på innretninger til havs)
Offshore-drift (drift av utstyr i produksjonsprosesser til havs)
Offshore-industri (den delen av oljeindustrien som foregår til havs)
Offshore var også navnet på en såpe-serie som gikk på NRK1 på 1990-tallet. (TV)
Offshore Race – konkurranse mellom hurtigbåter.Offshore kan også brukes om selskaper eller andre finansielle innretninger som befinner seg i jurisdiksjoner utenfor landet hvor innretningens deltakere befinner seg. Ofte gjelder dette innretninger registrert i skatteparadiser som inngår i strukturer for lovlig skatteplanlegging eller ulovlig skatteunndragelser. Det kan diskuteres hvorvidt Norsk internasjonalt skipsregister er en slik innretning da virksomhet fordelaktig kan registreres her for å unngå skatter eller bestemmelser ved normal registrering og om registeret er iverksatt for å konkurrere mot registrering under andre bekvemmelighetsflagg.
I andre sammenhenger kan offshore brukes for å henvise til tjenester/produkter som er produsert i land utenfor Europa. I liknende situasjoner innad i Europa brukes ofte "Airshore" som beskrivelse. 


== Se også ==
Petroleum
Oljefelt
Class One
Johannes Weinrich

Johannes Weinrich (født 21. juli 1947) er en tysk venstreekstremistisk terrorist. Han gikk for å være «Carlos Sjakalens» høyre hånd.
Weinrich arbeidet først i en venstreradikal bokhandel i Frankfurt am Main og ved forlaget Roter Stern (røde stjerne). I dette forlaget ble han kjent med Wilfried Böse, og disse grunnla en revolusjonær celle. Da Carlos sluttet seg til gruppen, flyttet deres perspektiv seg fra Tyskland til internasjonal terrorisme. Böse døde da den israelske hæren stormet et fly han hadde kapret (Operasjon Entebbe).
I de sene 1970-årene begynte Weinrich å arbeide som betalt terrorist for Carlos. Han ble fanget 2. mai 1995 ved Aden i Jemen.
Blant aksjoner han deltok i kan nevnes

bombeangrep på kultursentret Maison de France den 25. august 1983 i Berlin (1 drept, 23 skadede)
bombeangrep i det sentrale Paris
bombeangrep på hovedbanegården i Marseille
bombeangrep på høyhastighetstoget «Valenciennes» (6 døde)
rakettangrep på en Boeing 707 tilhørende det israelske flyselskapet El Al i Paris
angrep på den antikommunistiske radiosenderen Radio Free Europe i München
angrep på den saudiarabiske ambassadøren i AthenDen 17. januar 2000 ble Weinrich dømt til fengsel på livstid for angrepet på Maison de France i Berlin. En tidligere oberstløytnant i Stasi ble samtidig dømt til 4 års fengsel for medvirkning til dette angrepet i Berlin. Weinrich ble imidlertid frikjent i Tyskland i 2004 for angrepene i Frankrike på grunn av bevismangel.
Han arbeidet allerede fra 1983 for Stasi.
Christian Grindheim

Christian Grindheim (født 17. juli 1983) er en norsk tidligere fotballspiller.


== Klubbkarriere ==


=== Tidlig karriere ===
Grindheim startet fotballkarrièren i SK Haugar, men meldte overgang til FK Haugesund som tenåring, og debuterte på klubbens A-lag som 17-åring i 2000. Grindheim ble tidlig anerkjent som et stort talent, og allerede sesongen etter var han tilnærmet fast på FKHs midtbane.


=== Vålerenga ===
Etter Haugesunds nedrykk til 2. divisjon i 2004 ble det åpenbart at Grindheim kom til å forlate klubben til fordel for en Tippeligaklubb, og i 2005 ble han solgt til Vålerenga Fotball.
Grindheim ble av mange omtalt som årets funn i Tippeligaen i 2005 da han vant serien med Vålerenga, og ble utnevnt til kaptein for Vålerenga i 2007.


=== Utenlandsopphold i Heerenveen & København ===
Etter 2007-sesongen ble Grindheim solgt til nederlandske Heerenveen.
Han skrev under en treårskontrakt med danske København 15. juni 2011.
Han returnerte til Vålerenga i januar 2013, da han ble hentet tilbake av gamletrener Kjetil Rekdal og ble tildelt kapteinsbindet.


=== FK Haugesund ===
Med to perioder i Haugesund har Grindheim etablert seg som et stort navn lokalt med 7 sesonger på topplaget til nå. Med en periode fra 2000 til 2004, og 2018 til 2020. 


== Landslagskarriere ==
I løpet av sin tid i Haugesund, ble Grindheim fast inventar på aldersbestemte landslag.
Etter overgangen til Vålerenga i 2005 debuterte han på landslaget i privatlandskampen mot Sveits i august.
Haugesunderen spilte sin 25. A-landskamp den 1. april 2009. Det betyr at han får gullklokka fra NFF, noe som blant annet gir ham gratis adgang til alle arrangementer i regi av NFF.


== Referanser ==


== Eksterne lenker ==
(en) Christian Grindheim – Transfermarkt 
(en) Christian Grindheim – national-football-teams.com 
(en) Christian Grindheim – WorldFootball.net 
(en) Christian Grindheim – Soccerbase.com 
(en) Christian Grindheim – FootballDatabase.eu 
(en) Christian Grindheim – Soccerway 
(en) Christian Grindheim – EU-Football.info 
(no) Christian Grindheim – Norges Fotballforbund 
(en) Christian Grindheim – FBref 
(es) Christian Grindheim – as.com
Gudrun Ensslin

Gudrun Ensslin (født 15. august 1940 i Bartholomä i Baden-Württemberg, død 18. oktober 1977 i Stuttgart) var en tysk venstreekstremistisk terrorist. Hun var en av lederne og grunnleggerne av Rote Armee Fraktion (RAF).
Hun var datter av en prest fra Schwaben, studerte engelsk, tysk og pedagogikk i Tübingen og senere ved Freie Universität Berlin. Med Bernward Vesper fikk hun sønnen Felix Robert Ensslin. I likhet med Ulrike Meinhof fikk hun stipend fra Studienstiftung des deutschen Volkes.
Etter brannpåsettelsen i Frankfurter Kaufhaus og flere bankran var hun en av Tysklands mest ettersøkte terrorister. Hun ble arrestert 8. juni 1972 i Hamburg. 
Gjennom en gisselaksjon ved den vesttyske ambassaden i Stockholm i 1975, samt bortføringen av arbeidsgiverpresident Hanns-Martin Schleyer og den parallelle kapringen av Landshut i 1977, forsøkte RAF og en palestinsk organisasjon å presse den tyske regjeringen til å løslate Baader, Raspe og andre terrorister fra fengsel. Regjeringen under Helmut Schmidt valgte å ikke gi etter for kravene.
Sammen med Andreas Baader og Jan-Carl Raspe begikk hun selvmord i fengselet i Stuttgart den 18. oktober 1977. 


== Referanser ==


== Eksterne lenker ==
(en) Gudrun Ensslin – kategori av bilder, video eller lyd på Commons 
(en) Gudrun Ensslin på Internet Movie Database 
(en) Gudrun Ensslin på Discogs 
(de) http://www.dieterwunderlich.de/Gudrun_Ensslin.htm
(de) http://www.dhm.de/lemo/html/biografien/EnsslinGudrun/
Leicester Square undergrunnsstasjon

Leicester Square undergrunnsstasjon er en stasjon i Londons undergrunnsbane. Den ligger på Charing Cross Road, rett ved Leicester Square.
Stasjonen betjener Northern-linjen og Piccadilly-linjen, og ligger i kollektivsone 1.
Den åpnet 15. desember 1906. Stasjonen skulle egentlig hete Cranbourn Street, men det nåværende navnet ble tatt i bruk allerede ved åpningen. 


== Eksterne lenker ==
Leicester Square Underground Station Transport for London (Engelsk)
Halse og Harkmark

Halse og Harkmark (før 1865 kalt Mandals landdistrikt) var en kommune i Vest-Agder. Den besto av Halse sogn og Harkmark sogn, som var landdistriktene øst og vest for Mandal ladested og senere by. I dag er Halse og Harkmark en del av Lindesnes kommune.


=== Halse sogn ===
Halse sogn utgjorde det største området og omfattet både områdene vest for Mandalselva med Hilløy, Skogsfjord og Sånum, samt øst for elven med Ime, Skjernøy og Tregde


=== Harkmark sogn ===
Harkmark sogn utgjorde den østligste delen av kommunen, områdene rundt Harkmarkfjorden og til grensen til Søgne.


== Historikk ==
Halse og Harkmark var en selvstendig kommune (herred) fra 1837 til den i 1964 ble slått sammen med Mandal by og Holum kommune til nye Mandal kommune. 
Halse og Harkmark var Norges sørligste kommune, og Skjernøy er den sørligste øya med bosetting i landet. Den andre store øya i kommunen var Hille, og Ryvingen fyr var et viktig landemerke i kommunen. Mens Harkmark sogn var sentrert rundt Harkmark kirke, hadde Halse sogn kirke sammen med Mandal by. Mandal kirke fra 1821 ble bygget på Halsefidja og en del av kirkeskipet omtales fremdelse av halsefolk som «Halsesida». 
Før sammenslåingen opplevde kommunen stor befolkningstilvekst. I 1951 var folketallet 2795, men det 12 år senere var steget til 3578. Kommunestørrelsen var på 105 km² ved sammenslåingen. Søren Jaabæk var lærer og kirkesanger i Halse og Harkmark kommune i en periode mens han bodde på Jåbekk. Han var også ordfører i kommunen.De eldre kommunale arkivkildene for kommunen finnes i dag hos Interkommunalt arkiv i Vest-Agder IKS (IKAVA). Dette inkluderer protokoller fra for eksempel kommunestyre, formannskap, fattigstyre, skolestyre og arkiver med blant annet personopplysninger i form av klientarkiver, skatteprotokoller, men også skoleprotokoller.


== Litteratur ==
Yngvar Åge Nilsen: Posten i tidligere Halse og Harkmark herred 1997 ISBN 82-994473-0-5


== Referanser ==
George Habash

George Habash (arabisk جورج حبش) (født 2. august 1926 i Lydda i Palestinamandatet, død 26. januar 2008 i Amman i Jordan) var en palestinsk leder. 
Han var fra 1967 til 2000 generalsekretær for den palestinske organisasjonen Folkefronten for Palestinas frigjøring (PFLP). Han var en sterk rival til den mer moderate lederen av PLO, Yasir Arafat.


== Liv og virke ==
Han ble født i en gresk-ortodoks familie. Familien ble flyktninger under krigen i 1947–48. Etter å ha studert medisin ved American University of Beirut i Libanon arbeidet han som lege i palestinske flyktingeleirer i Amman, og engasjerte seg i den panarabiske Den arabiske nasjonalistbevegelsen (حركة القوميين العرب).
Etter de arabiske staters nederlag i seksdagerskrigen i 1967 ble han inspirert av marxist-leninismen. Sammen med Wadi Haddad grunnla Habash PFLP i 1967. På 70-tallet var denne organisasjonen særlig kjent for sine flykapringer. Habash forstod senere at kapringene gjorde større skade enn nytte og ekskluderte sin gamle venn Wadi Haddad fra PFLP. George Habash trakk seg i 2000 som generalsekretær av helsemessige årsaker. Etter dette bodde han resten av livet sitt i Amman i Jordan. Han var gift og hadde en datter.


== Referanser ==


== Eksterne lenker ==
PFLP: George Habash - samleside fra PFLP (engelsk)
Holum

For den tidligere kommunen, se Holum (kommune).Holum (tettstedsnavn Krossen) er et område og et tettsted som ligger i Lindesnes kommune i Agder. Tettstedet har 611 innbyggere per 1. januar 2022, og ligger omtrent 10 kilometer nord for Mandal sentrum. Holum kirke ligger på vestsiden av Mandalselva. Frem til 1964 var området en egen kommune, se Holum (kommune).


== Delområder ==
Holum har følgende delområder:

Delområde Holum
Holmegård
Sodeland
Møgland
Krossen
Fuskeland
Holmesland
Stoveland
Møll
Ormestadhvor Krossen er tettstedet (se infoboks), og de andre som grender.


== Som tettsted ==
SSB kaller tettstedet Krossen, men stedet kalles gjerne bare Holum blant Mandals befolkning og på skilting i området. Tettstedet ble formelt registrert i 1980 av SSB, navnet var basert på «Det sentrale stedsnavnregister i Kartverket har blitt brukt som kilde». Tettstedet var i mange år ett av to tettsteder i Mandal kommune (det andre var Mandal by), men etter nye retningslinjer f.o.m 2014 ble Sånum skilt ut som eget tettsted.


== Samferdsel ==
Kryssningspunkt ved Møll bru

Fylkesvei 459 - vei vestover til Europavei 39
Fylkesvei 455 – hovedvei sør til Mandal og nord til Marnardal
Fylkesvei 201 (Vest-Agder) – gamleveien til strekningen nevnt overEllers går fylkesvei 214 (Vest-Agder) fra Krossen og østover


== Referanser ==
Fat (mål)

Fat er en enhet for volummåling av råolje, og andre petroleumsprodukt, tilsvarende 158,99 liter, 42 US gallon. Fat er ikke en SI-enhet.
Norske styrings- og forvaltningsmyndigheter for petroleumsvirksomheten har gått over til å bruke standardkubikkmeter Sm³ for volummåling av olje og gass. 
Forholdet mellom Sm³ og fat er 1 : 6,29


== Historiske fat ==
Fat har vært brukt som volumenhet i Norge lenge før petroleumsvirksomheten tok til her på 1960-tallet. I tidligere tider tilsvarte ett fat 2 piper, 4 oksehoder, 6 amer, 8 tønner, 24 ankere, eller 960 potter. Dette tilsvarte ca. 926,5 liter, men volumet kan ha variert noe gjennom historien.


== Se også ==
Oljefat


== Kilder ==
(no) Fat (mål) i Store norske leksikon
Leicester Square

Leicester Square (uttales som Lester Square) er en plass i det sentrale London. Den ligger vest for Charing Cross Road, nord for Trafalgar Square og øst for Piccadilly Circus. Den ligger på stedet som tidligere het Leicester Fields, som var jordene foran jarlen av Leicesters herregård. Området ble utbygget i 1670-årene. 

Midt på plassen ligger en liten park. I midten av den står en statue av William Shakespeare, omgitt av delfiner. Langs ytterkanten av parken står det statuer av andre kjente personer: Sir Isaac Newton, sir Joshua Reynolds, sir John Hunter, William Hogarth og Charlie Chaplin. 
Leicester Square er Londons kinosentrum. De fleste britiske premierer blir vist på en av de fire store kinoene som ligger der. I tillegg ligger det flere mindre kinoer rett ved plassen. Det ligger flere nattklubber der, og spesielt Hippodrome har ofte premierefester. Derfor er det ikke uvanlig å se store sammenstimlinger av mennesker med kameraer og autografblokker utenfor Hippodrome eller en av kinoene. 
Plassen er også kjent for et billettutsalg, hvor man får kjøpt billigbilletter til Londons teatre. Det het opprinnelig The Official London Half-Price Theatre Ticket Booth, men har nå skiftet navn til tkts. Flere andre utsalg som også tilbyr billetter til teaterforestilling og musikaler til halv pris har også sprunget opp der. 
På grunn av den store mengden mennesker som til enhvert tid er på plassen, også på kveldstid, har det vært mye problemer med kriminalitet der. Londons myndigheter, politiet og en sammenslutning av næringsdrivende har satt i verk en rekke tiltak som har ført til en sterk nedgang i kriminalitet. Blant tiltakene er forbud mot å drikke alkohol i parken, gratis adgang til de offentlige toalettene, flere politipatruljer og en praktisk talt permanent stasjonert spesialbygget politibil med kameraer i alle retninger. Bilen er finansiert av de næringsdrivende i et samarbeidsprosjekt med politiet. 


== Eksterne lenker ==
(en) Leicester Square – kategori av bilder, video eller lyd på Commons 
Victorian London: Leicester Square
Piccadilly Circus undergrunnsstasjon

Piccadilly Circus undergrunnsstasjon er en stasjon i Londons undergrunnsbane. Den ligger under Piccadilly Circus, og betjener Piccadilly-linjen og Bakerloo-linjen, og ligger i kollektivsone 1. 
Stasjonen ble åpnet 10. mars 1906. Den er en av de få stasjonene i undergrunnsnettet som ikke har noen bygning over bakkenivå; hele stasjonskomplekset ligger under plassen. En av utgangene førte tidligere rett inn i en av byens største og mest kjente musikkbutikker, den tidligere Tower Records som nå er kjøpt opp av Virgin Megastore. 


== Eksterne lenker ==
Piccadilly.london Guide for things to in Piccadilly area (Engelsk)Piccadilly Circus Underground Station Transport for London (Engelsk)
Agdesiden len

Agdesiden var et av ni hovedlen i Norge på 1600-tallet. På denne tiden hadde landet dessuten 17 smålen. 
Agdesiden bestod av smålenene Lister, Mandal (også kalt Midtsyssel len), Nedenes og Raabyggelaget. 
I all vesentlighet tilsvarte disse lenene det som i dag er Agder fylke.
Ved forordning av 1. februar 1662 ble betegnelsen len erstattet med amt.
Agdesiden lå administrativt under Stavanger stiftamt frem til 1682, da administrasjonen ble flyttet til Christiansand og navnet endret til Christiansand stift.


== Tidligere utvikling ==
Agdesiden var ikke en del av tingsammenslutningene, men kom med i Gulatingslagen et stykke ut i sagatiden som Egdafylke. Området ble eget lagdømme fra slutten av 1400- eller begynnelsen av 1500-tallet. 
Fra 1100-tallet var området geistlig organisert under Stavanger bispedømme. Oddernes kirke i Kristiansand er tidfestet til 1150 og taler for at det var etablert samfunn av betydning allerede på denne tiden. 
Man regner med at handelen med utlandet, da spesielt Holland og Danmark, startet for alvor midt på 1400-tallet. Fra 1520 deltok også skotske skip i handelen. Handel med eike- og furutømmer ble omfattende utover på 1500-tallet.
Administrativt lå Agdesiden under danske herrer som holdt private fogder i området. Fra 1400-tallet lå handelsprivilegiene i Mandals len hos borgere i den danske byen Landskrona i Skåne. I 1549 ble det for første gang foreslått å legge en kjøpstad til området. På 1600-tallet lå handelsprivilegiene hos borgere i Tønsberg, Skien og Sarpsborg, men de hadde ikke monopol. I 1602 ble hele Agdesiden ett administrasjonsområde under én lensherre med residens i Nedenes ved Arendal. 
I 1613 besluttet kongen å legge lagtinget for Mandals len til Odde ved Otras munning. 4. desember 1620 fikk borgere i Helsingør privilegium på handel fra Agdesiden på linje med borgere i Tønsberg og Skien. Fra 1634 arbeidet kongen med å utvikle området rundt Flekkerøy til et administrativt og forsvarsmessig midtpunkt på Agdesiden, og fra 1635 ble lensherrens residens flyttet fra Nedenes til Odde som i dag er en del av Kristiansand.
Floppy studios

Floppy Studios er et amatørfilmselskap opprettet i 2002.


== Noen filmer ==
Lan Brothers – Epidose I
Badderlands (2003)
How to be a Perfect Wife (2005)
Røverspråket

Røverspråket (Rorøvoverorsospoproråkoketot) er et kodespråk som fremfor alt brukes av barn.
Regelen for røverspråket er at man etter hver konsonant legger til bokstaven «o» og den samme konsonanten igjen. En setning som «Jeg heter Eivind» blir dermed «Joj-e-gog hoh-e-tot-e-ror Ei-vov-i-non-dod». Språket er enkelt å snakke, men vanskeligere å forstå.
Astrid Lindgrens romaner om mesterdetektiven Kalle Blomkvist gjorde røverspråket populært.


== Eksterne lenker ==
Røverspråkgeneratoren
Røvernes eget språk (NRK)
György A. Oláh

György A. Oláh (født 22. mai 1927 i Budapest, død 8. mars 2017 i Beverly Hills i California) var en amerikansk kjemiker født i Ungarn. Han ble i 1994 tildelt Nobelprisen i kjemi.
Olah og familien flyktet fra Ungarn etter oppstanden i 1956.


== Priser og utmerkelser (utvalg) ==
2005 – Priestleymedaljen
1994 – Nobelprisen i kjemi


== Referanser ==


== Eksterne lenker ==
(en) Nobelprisen i  kjemi 1994 hos Nobelprize.org
(en) György A. Oláh hos Nobelprize.org i forbindelse med tildelingen av Nobelprisen i kjemi 1994
Ford Taunus

Må ikke forveksle med Ford Taurus.Ford Taunus (1939–94) er en familiebil fra tyske Ford.  Den kom som 2- og 4-dørs coupe og sedan, 3- og 5-dørs stasjonsvogn.  Navnet kommer av fjellkjeden Taunus.
G93A (1939–1942) og G73A (1948–1952) ble laget i rundt 75 000 eksemplarer.  Taunus Transit (1953–65) var en liten buss/varebil.
M-serien (1952–71) kom først som 12M (1952) med 1.2-liters sideventilert motor og 15M (1955) med 1.5-liters toppventilert motor, som ifølge VG var en konkurrent med Opel Rekord. Større modeller var 17M (1957) med 1.7-liters motor, 20M (1964) med 2-liters V6 og 26M (1969) med 2.6-liters V6. Produksjonsseriene ble merket som P1, P2, ... P7.2.
TC-serien (1970–82) var nesten identisk med engelske Ford Cortina.  I 1976 kom nytt utseende (TC2).  I 1982 ble Taunus erstattet med Ford Sierra.
Fra 1974 laget man Taunus i Argentina til 1982, hvorpå utstyret ble solgt til Tyrkia der det var i produksjon til 1994.


== Bilder ==

		
		
		
		
		
		
		
		
		
		
		
		


== Referanser ==
Enfield (distrikt)

Enfield er den nordligste av Londons bydeler. Den ble opprettet ved at den gamle kretsen Enfield ble slått sammen med Southgate og Edmonton. Området har vokst til en stor forstad med gode transportforbindelser inn til det sentrale London. 
Middlesex University har tre campuser i distriktet: Enfield, Cat Hill og Trent Park.
I romersk tid var Enfield forbundet med London via Ermine Street, veien mellom London og York. Funn gjort i det 20. århundre viser at det var romerske bosetninger i områdene som i dag heter Edmonton og Bush Hill Park.  
i 790 ga kong Offa av Mercia området rundt Edmonton til St. Albans Abbey. Området ble strategisk viktig da danene tok kontroll over East Anglia. Befestninger ble reist under Alfred den store, slik at man kunne klare å holde danene sør for elven Lee. 
Både Enfield og Edmonton nevnes i Domesday Book (1086). Enfield hadde da 400 innbyggere, mens Edmonton hadde 300. Enfield hadde også en parc, et stort skogkledt jaktområde. 


== Steder i Enfield ==
Arnos Grove
Botany Bay, Bowes Park, Bulls Cross, Bush Hill Park
Clay Hill, Cockfosters, Crews Hill
Edmonton, Enfield Chase, Enfield Highway, Enfield Lock, Enfield Town, Enfield Wash
Forty Hill, Freezywater
Grange Park
Hadley Wood
Lower Edmonton
New Southgate
Oakwood
Palmers Green, Ponders End
Southgate
Upper Edmonton
Winchmore Hill, World's End


== Eksterne lenker ==
(en) Offisielt nettsted 
(en) London Borough of Enfield – kategori av bilder, video eller lyd på Commons
Enfield Town

Enfield Town (ofte kalt bare Enfield) er det historiske sentrum i distriktet bydelen Enfield i nordlige Stor-London. Det var tidligere en selvstendig by, men er nå absorbert av London. Det ligger 16,3 km nord-nordøst for sentrale London. Området er identifisert i London-planen som et av 35 betydelige sentre i Stor-London. Byen var opprinnelig underlagt grevskapet Middlesex, men ble underlagt som en del av Stor-London den 1. april 1965 da Londons myndighetslov av 1963 trådte i kraft. I henhold til folketellingen av 2011 har Enfield Town en befolkning på 115 762 innbyggere.


== Historie ==
I Domesday Book (1086) er det skrevet ned at Enfield hadde 400 innbyggere. Byen hadde også en parc, et skogkledt jaktområde. Rike londonboere reiste dit for å jakte, og flere bygde hus i det vakre området. 
I 1303 ga kong Edvard I byen et charter som tillot et ukentlig marked, noe byen fortsatt har. 
Barclays Bank i Enfield var det første sted i verden som fikk en minibank.
Stedet har en lang tradisjon for våpenproduksjon, da Royal Ordnance hadde en av sine første fabrikker der. Riflen Lee-Enfield .303, med navn etter stedet, var standardvåpenet til den britiske hær i mange år. 


== Referanser ==


== Litteratur ==
Pam, David (1992): A Victorian Suburb. A History of Enfield. Enfield: Enfield Preservation Society.
Ford, Edward; Hodson, George H. (1873): A History of Enfield in the County of Middlesex. Enfield.
Walford, Edward (1883): "Enfield", Greater London, London: Cassell & Co., OCLC 3009761
Ermine Street

Ermine Street (også kalt Old North Road) er en romersk vei i England, som gikk fra London til Lincoln og York. Navnet den er kjent under er fra angelsaksisk tid, og kommer fra en gruppe som kaltes Earningas, som levde i et område i dagens Cambridgeshire. Den følger ruten til en eldre og lengre romersk vei som ble påbegynt i år 43 og gikk fra Chichester til York. 
Strekningen fra London til Royston i Hertfordshire er nå en del av A10. Ved Royston krysser den en annen romersk vei, Icknield Way. Derfra til Huntingdon er den del av A1198, og fra Huntingdon til Colsterworth A1.
Deretter sammenfaller den i kortere strekninger med andre veier fram mot York. Seksjonen på A15 fra Lincoln forbi Scampton, Caenby Corner og fram til M18 er antagelig den lengste rette strekning på noen engelsk vei i moderne tid.
Sysselmann i Eirik Raudes Land

Sysselmann i Eirik Raudes land var den norske sysselmannen på Øst-Grønland under Norges okkupasjon mellom 10. juli 1931 og 5. april 1933. Dette landområdet ble i denne perioden kalt Eirik Raudes Land av nordmennene og Kong Christian den Xs land av danskene.


== Sysselmann ==
Helge Ingstad  (1899–2001)


== Se også ==
Eirik Raudes Land
Sysselmesteren på Svalbard
Russell Square undergrunnsstasjon

Russell Square undergrunnsstasjon er en stasjon i Londons undergrunnsbane. Den ligger i Bloomsbury, kort vei fra British Museum. Stasjonen betjener Piccadilly-linjen, og ligger i kollektivsone 1.
Den ble åpnet 15. desember 1906. 


== Eksterne lenker ==
Russell Square Underground Station Transport for London (Engelsk)